A Magyarországon működő bankoknál a bankszámlákhoz 3x8 karakterből, pontosabban számjegyből álló számsor tartozik. Ez a számla “rendszáma”.
Bankszámlaszámból nincsen két egyforma. Minden egyes új számlánál új számsort, bankszámlaszámot hoznak létre a bankok. (Ugyanakkor két vagy több személynek lehet közös bankszámlája.)
Akad olyan bank, amely “csak” 2x8 számjegyből álló bankszámlaszámot ad. Ebben az esetben a gyakorlatban szintén 3x8 számjegyről van szó, de az utolsó 8 számjegy mindegyike 0, ezért nem mindig szokták feltüntetni.
Ha valakitől pénzt, vagyis utalást vársz, akkor ezt a 3x8 karaktert kell megadnod.